ສ​ປ​ຊ ຢ້ຳ​ການ​ຮຽກ​ຮ້ອງ ເພື່ອ​ຍົກ​ເລີກ ການ​ຕັ້ງ​ຄວາມ​ຜິດ​ ທາງ​ອາ​ຍາ ໃສ່​ແມ່​ທີ່​ຖື​ພາ​ແທນ​ຄົນ​ອື່ນ​ໃນ ກຳ​ປູ​ເຈຍ
ອົງ​ການ CEDAW ໄດ້​ກ່າວ​ວ່າ, ແມ່​ຍິງ​ທີ່​ຖື​ພາ​ແທນ​ຄົນ​ອື່ນຫຼາຍ ກວ່າ 60 ຄົນ​ໄດ້​ຖືກ​ຈັບ ແລະ ຖືກ​ດຳ​ເນີນ​ການ​ທາງ​ອາ​ຍາ.
ອົງການສະຫະປະຊາຊາດ ໄດ້ຮຽກຮ້ອງໃຫ້ ກຳປູເຈຍ ຍົກເລີກການຕັດສິນໃຈຂອງເຂົາເຈົ້າ ທີ່ຈະເຮັດໃຫ້ການຖືພາແທນຄົນອື່ນເປັນສິ່ງຜິດກົດໝາຍ ແລະ ໄດ້ຂໍໃຫ້ລັດຖະບານຮັບປະກັນວ່າ ຮ່າງກົດໝາຍຂອງເຂົາເຈົ້າຈະບໍ່ກຳນົດຄວາມຮັບຜິດຊອບທາງອາຍາ ຕໍ່ບັນດາແມ່ນທີ່ຖືພາແທນຄົນອື່ນນັ້ນ ໃນການສະຫຼຸບການສຳຫຼວດຂອງເຂົາເຈົ້າ ທີ່ຖືກຮັບຮອງເອົາໃນວັນສຸກແລ້ວນີ້, ຄະນະກຳມະການ ກ່ຽວກັບ ການລົບລ້າງການແບ່ງແຍກຕໍ່ແມ່ຍິງ ຫຼື CEDAW ຂອງອົງການສະຫະປະຊາຊາດ ໄດ້ປະນາມການລ່ວງລະເມີດ ແລະ ການແບ່ງແຍກຕໍ່ແມ່ຍິງທີ່ດຳເນີນຢູ່ໃນ ກຳປູເຈຍ ໃນການຄວາມເປັນຫ່ວງຕ່າງໆທີ່ລາຍງານໄດ້ເນັ້ນຄວາມສຳຄັນນັ້ນ ແມ່ນການເຮັດໃຫ້ການຖືພາແທນຄົນອື່ນເປັນສິ່ງຜິດກົດໝາຍໃນປະເທດ ການຖືພາແທນຄົນອື່ນໃນຫຼາຍປີທີ່ຜ່ານມາໄດ້ກໍ່ໃຫ້ມີການຕຳໜິວິຈານຈາກສາກົນ, ໂດຍເດັກນ້ອຍໄດ້ຖືກຂາຍໃຫ້ພໍ່ແມ່ຄົນຕ່າງປະເທດ ແມ່ຜູ້ທີ່ຖືພາແທນຄົນອື່ນເອງ ກໍມັກຈະຕົກເປັນຜູ້ເຄາະຮ້າຍຂອງການເອົາລັດເອົາປຽບ, ອີງຕາມການກ່າວຂອງຜູ້ສັງເກດການ ນັບຕັ້ງແຕ່ການຖືພາແທນຄົນອື່ນໄດ້ເປັນສິ່ງຜິດກົດໝາຍໃນເດືອນຕຸລາ 2016 ເປັນຕົ້ນມາ, ອົງການ CEDAW ໄດ້ກ່າວວ່າ, ແມ່ຍິງທີ່ຖືພາແທນຄົນອື່ນຫຼາຍ ກວ່າ 60 ຄົນໄດ້ຖືກຈັບ ແລະ ຖືກດຳເນີນການທາງອາຍາ ພວກແມ່ຍິງດັ່ງກ່າວຈະຖືກປ່ອຍຕົວ ພາຍໃຕ້ເງື່ອນໄຂຂອງການລ້ຽງເອົາເດັກນ້ອຍທີ່ຕົນໄດ້ຖືພາແທນຄົນອື່ນ ຈົນຮອດ 18 ປີເທົ່ານັ້ນ ລາຍງານອ່ານວ່າ “ຄະນະກຳມະການມີຄວາມເປັນຫ່ວງພິເສດ ທີ່ພັນທະດັ່ງກ່າວຈະສ້າງພາລະທາງການເງິນ ແລະ ຈິດໃຈເພີ່ມເຕີມ ຕໍ່ແມ່ຍິງຜູ້ທີ່ຢູ່ສະຖານະການທີ່ບໍ່ແນ່ນອນນັ້ນ, ເຊິ່ງໄດ້ນຳໄປສູ່ການເຮັດໃຫ້ເຂົາເຈົ້າຕ້ອງເປັນຜູ້ຖືພາແທນຄົນອື່ນໃນຕອນທຳອິດ ແລະ ວ່າເຂົາເຈົ້າໄດ້ປະເຊີນກັບການແບ່ງແຍກ ແລະ ຄວາມອັບປະຍົດຈາກຄອບຄົວຂອງເຂົາເຈົ້າ ແລະ ປະຊາຄົມສຳລັບການທີ່ໄດ້ເປັນຜູ້ຖືພາແທນຄົນອື່ນນັ້ນ ” ສະນັ້ນອົງການສະຫະປະຊາຊາດ ຈຶ່ງໄດ້ຮຽກຮ້ອງໃຫ້ລັດຖະບານຍົກເລີກການຕັດສິນໃຈເມື່ອເດືອນຕຸລາ 2016 ແລະ ສິ້ນສຸດການປະຕິບັດ ກ່ຽວກັບ ການປ່ອຍຕົວແມ່ຍິງຈາກການຖືກຂັງຄຸກ ຖ້າເຂົາເຈົ້າລ້ຽງເອົາເດັກນ້ອຍເປັນລູກຂອງເຂົາເຈົ້າເອງເທົ່ານັ້ນ ແຕ່ທ່ານນາງ ຈູ ບຸນ ເອັງ, ລັດຖະມົນຕີການຕ່າງປະເທດ ແລະ ຮອງປະທານຖາວອນຂອງຄະນະກຳມະການແຫ່ງຊາດ ເພື່ອປາບປາມການຄ້າມະນຸດແຫ່ງ ກຳປູເຈຍ ໄດ້ໂຕ້ແຍ້ງວ່າ ບັນດາອົງກອນສາກົນບາງຄັ້ງກໍບໍ່ຮູ້ຈັກ ກ່ຽວກັບ ສະພາບແວດລ້ອມຂອງຄົນໃນທ້ອງຖິ່ນ ທ່ານນາງໄດ້ກ່າວວ່າ “ບາງຄັ້ງຜູ້ທີ່ຢູ່ພາຍນອກ ກໍບໍ່ຮູ້ຈັກສະຖານະການຢູ່ໃນ ກຳປູເຈຍ ແລະ ຮອດບໍ່ເຂົ້າໃຈ ກ່ຽວກັບ ຄວາມຜິດ ແລະ ວ່າມັນເກີດຂຶ້ນໄດ້ແນວໃດ, ແລະ ມັນໄດ້ມີຜົນກະທົບຕໍ່ຄົນຂອງພວກເຮົາແນວໃດ ບາງຄັ້ງເຂົາເຈົ້າມີແຕ່ເພັ່ງເລັງໃສ່ສິດທິຂອງແມ່ຍິງ ແລະ ເຂົາເຈົ້າໄດ້ມອງຂ້າມສິດທິຂອງເດັກນ້ອຍ ” ທ່ານນາງໄດ້ກ່າວວ່າ ແມ່ຍິງທີ່ຖືພາແທນຄົນອື່ນທຸກຄົນໄດ້ຖືກປ່ອຍອອກຈາກຄຸກແລ້ວ, ແຕ່ວ່າເຂົາເຈົ້າກໍຍັງຄົງຢູ່ພາຍໃຕ້ການຊີ້ນຳຂອງສານ ສຳລັບເງື່ອນໄຂທີ່ບໍ່ສະເພາະເຈາະຈົງ